
Sodanaikaisen Talviapukeräyksen avajaistilaisuu¬ 
dessa Berlinin Urheilupalatsissa piti Saksan johtaja 
seuraavan puheen: 


Saksan johtajan kiitos rintamalle ja 
kotiseudulle. 


Saksalaiset! 

Kun monen kuukauden väliajan jälkeen tänään jäl¬ 
leen ryhdyn puhumaan teille, en tee sitä suinkaan vas- 
tatakseni noille valtiomiehille, jotka hiljattain ihmet¬ 
telivät, minkä vuoksi niin kauan olen vaiennut. His¬ 
toria on kerran punnitseva ja toteava, kumpi kuluneit- 
ten kolmen ja puolen kuukauden aikana on ollut tär¬ 
keämpää: herra Churchillin puheet vaiko minun 
tekoni. 

Olen tänään tullut tänne esittääkseni, kuten aina 
ennenkin, lyhyen johdannon talvi apu toimin¬ 
nalle. Mutta tällä kertaa oli tännetuloni sangen vai¬ 
kea, koska vastikään aloitettu sotaliike 
itärintamallamme näinä tunteina on huipentumassa 
uudeksi valtavaksi tapahtumaksi. 

Jo 48 tunnin ajan se on ollut jättiläis¬ 
mäisenä käynnissä. Se on myötävai¬ 
kuttava itäisen vastustajan murskaa¬ 
miseen. 

Puhun teille niiden miljoonien nimessä, jotka tällä 
hetkellä taistelevat, kehoittaakseni teitä, Sak¬ 
san kotiseutua, liittämään kaikkiin muihin uhrauk¬ 
senne tänäkin vuonna talviapukeräykseen menevän 
lisän. 

Kesäkuun 22. päivästä lähtien raivoaa taistelu, 
jonka merkitys maailmalle on todella ratkaisevaa laa¬ 
tua. Vasta historia on selkeästi tunteva tämän tapah¬ 
tuman puitteet ja vaikutuksen. Se on kerran toteava, 
että taistelu aloitti uuden aikakauden. 

Tätäkään taistelua minä en ole tah¬ 
tonut. 

Siitä pitäen, kun Kaitselmus tammikuussa 1933 
uskoi minulle Saksan valtakunnan johtamisen ja oh¬ 
jaamisen, olen pyrkinyt päämäärään, jonka olennai¬ 
set kohdat on määritelty kansallissosialistisen puo¬ 
lueemme ohjelmassa. En ole koskaan ollut tälle pää¬ 
määrälle uskoton enkä koskaan luopunut ohjelmas¬ 
tani. Jo silloin ponnistelin toteuttaakseni kansan sisäi¬ 
sen jälleenrakentamisen, kansan, joka hävittyään 
omasta syystään sodan oli sivuuttanut historiansa 
syvimmän romahduksen: — yksin tämä jo oli 
jättiläismäinen tehtävä! Ryhdyin tähän 
tehtävään lisäksi vasta sen jälkeen kun kaikki muut 
olivat siinä joko epäonnistuneet taikka eivät enää 
pitäneet mahdollisena sellaisen ohjelman toteutta¬ 
mista. 

Mitä me näinä rauhan vuosina olemme saaneet ai¬ 
kaan, on ainutlaatuista. Minulle ja työtove¬ 
reilleni on sen vuoksi usein ollut suorastaan loukkaa- 
vaa se, että meidän on pitänyt toimia yhdessä noiden 
demokraattisten nollien kanssa, jotka itse eivät voi 
taaksensa katsoessaan havaita minkäänlaista todel¬ 
lista suurta elämäntyötä. 

Minä ja työtoverini emme suinkaan olisi tarvin¬ 
neet tätä sotaa saadaksemme nimemme ikuiste¬ 
tuiksi. Siitä olisivat kyllä rauhanaikaiset 

tekomme aivan riittävässä määrin pitäneet 
huolen. Ja sitä paitsi: me emme vielä suinkaan 
olleet saaneet luovaa työtämme päätökseen, vaan 
monilla aloilla olimme vasta alussa. 

Valtakuntamme sisäisten olojen terveyttämisessä 
oli onnistuttu, vaikka edellytykset olivat mahdollisim¬ 
man vaikeat. Sillä yhä vieläkin Saksan on elätettävä 
140 ihmistä neliökilometrin alalla. Muu maailma pää-, 
see tässä suhteessa helpommalla. Mutta siitä huo¬ 
limatta olemme ratkaisseet pulmakysymyksemme, 
muun, demokraattisen maailman suurelta osaltaan 
epäonnistuttua juuri näissä pulmakysymyksissä. 

Meidän päämäärämme ovat siten olleet 
seuraavat: 

ensiksi Saksan kansakunnan sisäi¬ 
nen t e r v e y 11 ä m i n e n, 

toiseksi t a s a-a rvoisuuden hankki¬ 
minen ulos päin ja 

kolmanneksi Saksan kansan yhdistä¬ 
minen, siis luontaisen olotilan palauttaminen 
vuosisatoja kestäneen keinotekoisen rikkinäisyy¬ 
den jälkeen. 

Tämä, kansalaiset, määräsi alusta pitäen myös 
ulkopoliittisen ohjelmamme ja tar¬ 
peelliset toimenpiteet. Mutta älköön tätä käsitettäkö 
niin, että me tavoittelimme sotaa. Vain yksi seikka oli 
varma: että me emme missään tapauksessa olisi luo¬ 
puneet vapauden palauttamisesta saksalaisille, siis 
Saksan uuden nousun perusedellytyksestä. 

Näitten ajatusten pohjalta olen tehnyt maailmalle 
hyvin lukuisia ehdotuksia. Minun ei tarvitse niitä tässä 
toistaa; siitä huolehtivat apulaiseni päivittäisessä jul¬ 
kaisutyössään. Mutta niin monta rauhantarjousta, 
aseistariisumisehdotusta, esitystä uuteen, järkevään 
talousjärjestelmään siirtymisestä rauhanomaista tietä 
jne. kuin muulle maailmalle olenkin tehnyt —kaikki 
ne hylättiin. Ja hylkääjinä olivat parhaasta 

päästä ne, jotka silminnähtävästi eivät uskoneet voi¬ 
vansa suorittaa omia tehtäviään rauhan työllä tai 
paremmin sanoen pysyä valtionsa peräsimessä. 

Tästä huolimatta meidän on onnistunut vähi¬ 
tellen, vuosikausien rauhanomaisella työllä sekä 
toteuttaa suuri sisäinen uudistustyömme että 
panna alulle Saksan kansakunnan yhdistäminen, 
luoda Suur-Saksan valtakunta, palauttaa miljoo¬ 
nia saksalaisia takaisin varsinaiseen kotimaa¬ 
hansa ja samalla myös heidän lukumäärällään 
lisätä Saksan kansan valtapoliittista merkitystä. 

Tuona aikana onnistuin saamaan joukon liittolaisia, 
ensi sijassa Italian, jonka johtavaan valtiomie¬ 
heen minut liittää henkilökohtainen läheinen ja sydä¬ 
mellinen ystävyyssuhde. 

Myöskin suhteemme Japaniin paranivat jat¬ 
kuvasti. Euroopassa on lisäksi alusta pitäen ollut 
joukko kansoja ja valtioita, jotka suhtautuivat mei¬ 
hin muuttumattomalla myötätunnolla ja ystävälli¬ 
sesti, nimenomaan Unkari ja eräät Pohjolan val¬ 
tiot. Näiden kansojen joukkoon on liittynyt muitakin, 
mutta valitettavasti ei se kansa, jota elämäni aikana 
olen eniten toivonut: Englannin kansa. Ei niin, että 
Englannin kansa kokonaisuudessaan olisi siitä yksin 
vastuussa. Ei, vaan muutamat henkilöt ovat 
typerässä vihassaan ja järjettömyydessään tuhonneet 
kaikki sovinnonpyrkimykset. Heitä on tukenut tuo 
kansainvälinen maailmanvihollinen, jonka me kaikki 
tunnemme, kansainvälinen juutalaisuus. 

Siten ei valitettavasti ollut mahdollista saada Suur- 
Britanniaa ja eritoten Englannin kansaa sel¬ 
laisiin suhteisiin Saksan kanssa kuin aina olen toivo¬ 
nut. Ja sen vuoksi koitti myös, aivan samoin kuinl914, 
päivä, jolloin oli tehtävä kova ratkaisu. Minä en, ku¬ 
ten tunnettua, sitäkään kavahtanut. Sillä yhdestä sei¬ 
kasta olin täysin selvillä: Ellei käynyt päinsä saada 
Englannista Saksan ystävää, oli parempi, että sen 
viha Saksaa kohtaan puhkesi teoiksi hetkenä, jol¬ 
loin minä itse vielä toimin Saksan valtakunnan 

johtajana. Sillä ellei Englannin ystävyys ollut toi- 
menpiteilläni eikä sovitteluillani saavutettavissa, 
niin se oli menetetty iäksi päiväksi. Silloin oli ai¬ 
noana mahdollisuutena jäljellä taistelu, ja 
minä olen kohtalolle kiitollinen siitä, että itse sään 
tätä taistelua johtaa. 

Olen myös päätynyt siihen vakaumukseen, ettei mai¬ 
nittujen miesten kanssa todellakaan voi päästä sovin- 
toon. He ovat mielenvikaisia narreja, ihmisiä, jotka 
kymmeneen vuoteen eivät muuta hokeneet kuin: »Me 
tahdomme jälleen sodan Saksaa vastaan!» 

Sillä kaikkina niinä vuosina, joiden aikana minä 
ponnistelin sovinnon hyväksi, herra Churchill 
huusi vain yhtä ja samaa: »Minä tahdon itselleni 
sodan!» 

Nyt hän on sen saanut! 

Ja hänen kanssaan myös hänen myötäkiihoitta- 
jansa, jotka eivät muuta osanneet sanoa kuin että 
sota oli oleva ihastuttava ja jotka syyskuun 1. pnä 
1939 onnittelivät toisiaan tämän tulevan ihastuttavan 
sodan johdosta. — He lienevät nyttemmin tulleet jo 
hiukan toisenlaisiin ajatuksiin tämän sodan ihastut- 
tavuudesta! 

Ja elleivät he vielä satu tietämään, että tämä 
sota ei Englannille suinkaan ole oleva ihastut¬ 
tava, niin joutuvat he sen ajan mittaan kyllä 
huomaamaan — niin totta kuin tässä seison! 

Nämä sotakiihkoilijat — ei ainoastaan vanhalla 
vaan uudellakin mantereella — aloittivat työntämällä 
Puolan tuleen. Viekkaasti he kuiskutelivat sille, 
että ensiksikään Saksa ei siinä ja siinä suhteessa ollut 
sellainen kuin se väitti olevansa, ja toiseksi, että oli¬ 
han Puolalla takuut, joiden nojalla se kaikissa olosuh- 
teissä saisi tarpeellista apua. Se oli sitä aikaa, jolloin 
Englanti ei vielä kierrellyt ympäri maailmaa kerjäät 
mässä itselleen apua, vaan vielä lupaili jokaiselle avoi¬ 
min käsin omaa apuaan. Siitä pitäenhän asiat ovat 
olennaisesti muuttuneet. 

Nyt, kuten tunnettua, emme enää kuule Englan- 

nin houkuttelevan valtioita sotaan lupaamalla 
niille apuaan, vaan nyt saamme kuulla Englan¬ 
nin kiertelevän ympäri maailmaa kerjäämässä, 
että sitä autettaisiin sen sodassa. 

Tuohon aikaan olin tehnyt Puolalle esityksiä, joista 
minun nyt, tapahtumien vastoin tahtoamme kehityt¬ 
tyä toiseen suuntaan, on pakko suoraan sanoa: oli onni, 
ettei tarjoustani hyväksytty. Kaitselmus varmaan 
tiesi, miksi niin ei saanut tapahtua, ja nyt minäkin ja 
me kaikki olemme siitä tietoisia! 

Tämä demokraattien, juutalaisten ja vapaamuura¬ 
rien salaliitto oli siis kaksi vuotta takaperin saanut 
suoritetuksi loppuun valmistelunsa Euroopan syök- 
semiseksi ensimmäisenä sotaan. Aseitten oli ratkais¬ 
tava. 

Siitä lähtien käydään nyt taistelua totuuden ja val¬ 
heen välillä. Ja niin kuin aina, niin nytkin tämä tais¬ 
telu on päättyvä totuuden voittoon. Toisin sanoen: 
Mitä kaikkea brittiläinen propaganda, kansainvälinen 
maailmanjuutalaisuus ja sen demokraattiset apurit 
valehtelevatkin, niin historiallisia tosiasioita ne eivät 
pysty muuttamaan! Ja historiallinen totuus on se, että 
muut valtiot eivät suinkaan ole vallanneet Berliniä, 
etteivät ne ole edenneet länteen tai itään, vaan 

historiallinen totuus on, että kuluneitten 
kahden vuoden aikana Saksa on muser¬ 
tanut vastustajan toisensa jälkeen. 

Minä en sitä suinkaan ole tahtonut. Heti ensimmäi¬ 
sen välienselvittelyn päätyttyä minä ojensin vastus¬ 
tajilleni uudelleen käteni. Olen itse ollut sotilas ja tie¬ 
dän, miten raskasta voittojen taisteleminen on, miten 
paljon verta ja kurjuutta, tuskaa, puutetta ja uhreja 
siihen sisältyy. Mutta käteni työnnettiin takaisin en¬ 
tistä töykeämmin, ja siitä pitäen olemme, kuten tun¬ 
nettua, todenneet, että sotakiihkoilija Churchill ja 
hänen kannattajansa ovat käyttäneet jokaista rauhan- 
tarjoustani selittääkseen petetyille kansoilleen, että 
tarjoukseni ovat muka todistuksena Saksan heikkou- 

desta. Ne ovat muka todistuksena siitä, että me emme 
enää voisi jatkaa taistelua ja että olisimme antautu¬ 
misen partaalla. Olen sen vuoksi luopunut kulkemasta 
tätä tietä sen pitemmälti. Olen päätynyt horjumatto¬ 
maan vakaumukseen: 

Täysin selvä ratkaisu, todellinen maail¬ 
manhistoriallinen ratkaisu lähimpien sa¬ 
dan vuoden ajaksi on nyt luotava tais¬ 
tellen! 

Pyrkiessäni yhä vielä rajoittamaan sodan puitteet 
tein vuonna 1939 päätöksen, jonka nimenomaan te, 
vanhat puoluetoverini, ymmärrätte raskaimmäksi, 
— tekisi mieleni sanoa inhimilliseksi nöyryytykseksi 
—, mitä olen joutunut tekemään: lähetin ministerini 
Moskovaan. Se oli katkerin voitto tunteistani, mutta 
sellaisina hetkinä, jolloin on ratkaistava miljoonien 
ihmisten onni, ei tunteilla tietenkään saa olla ratkaisu¬ 
valtaa. Koetin siellä päästä sovintoon. Te itse parhai¬ 
ten tiedätte, miten rehellisesti ja vilpittömästi pidin 
silloin tekemäni sitoumukset. Lehdistössämme ei siitä 
pitäen enää kirjoitettu sanaakaan Venäjää vastaan, 
kokouksissamme ei lausuttu sanaakaan bolshevis¬ 
mista. 

Ikävä kyllä vastapuoli ei alun perinkään pitänyt 
sitoumuksiaan. Näitä sopimuksia seurasi petos, 
joka lähinnä johti koko Koillis-Euroopan likvidoi- 
miseen. Mitä meille tuolloin mer¬ 
kitsi se, että meidän oli pakko 
vaieten katsella pienen Suomen 
kansan kiristämistä, sen te kaikki 
itse tiedätte. Minä kuitenkin pysyin vaiti. 
Miten kovasti meihin koski, kun Baltian valtiot 
samoin voitettiin, sen käsittää vain henkilö, joka 
tuntee Saksan historian ja tietää, ettei siellä ole ai¬ 
nuttakaan neliökilometrin alaa, jota saksalaisten 
raivaustyöllä ei aikanaan olisi avattu inhimilli¬ 
selle kulttuurille ja sivistykselle. 

. Tästä huolimatta pysyin edelleen vaiti. Vasta 
kun. viikosta viikkoon yhä selvemmin totesin, että 
Neuvosto-Venäjä katsoi nyt hetken koittaneen val¬ 
mistautua hyökkäämään meidän kimppuumme, 
että hetkellä, jolloin meillä oli Itä-Preussissa tus¬ 
kin kolmea divisioonaa, sen rajoille keskitettiin 
22 neuvostodivisioonaa, vasta kun vähitellen sain 
todistuksia siitä, miten rajojemme äärille syntyi 
lentokenttä toisensa jälkeen, miten divisioona divi¬ 
sioonan jälkeen sullottiin tänne jättiläismäisestä 
neuvostovaltiosta — silloin oli velvollisuuteni 
ryhtyä omasta puolestanikin toimenpiteisiin. 

Sillä laiminlyöntejä historia ei anna anteeksi. 
Se ei hyväksy sellaisia jälkiselityksiä kuin: en huo¬ 
mannut sitä, tai: en uskonut niin käyvän. Saksan 
valtakunnan johtajana tunnen kerta kaikkiaan ole- 
vani vastuussa Saksan kansasta, sen olemassa¬ 
olosta, sen nykyisyydestä ja, mikäli mahdollista, 
myöskin nimenomaan sen tulevaisuudesta. 

Minun oli sen vuoksi pakko ryhtyä vastatoimen¬ 
piteisiin. Ne olivat puhtaasti puolustusluontoisia. Kui¬ 
tenkin kävi jo viime vuoden elo- ja syyskuussa ilmi 
eräs tosiasia: välien selvittely lännessä Englannin 
kanssa, mihin ensi sijassa olisi tarvittu Saksan koko 
lentoase, ei enää ollut mahdollinen, sillä selkämme 
takana oli valtio, joka päivästä päivään varustautui 
olemaan valmiina sellaisen hetken tullen hyökkää¬ 
mään Saksan valtakunnan kimppuun. 

Miten! pitkälle se näissä valmisteluissaan to¬ 
siaan oli ehtinyt, siitä olemme vasta nyt saaneet 
täydellisen käsityksen. 

Tahdoin tuohon aikaan vielä kerran selvittää koko 
pulmakysymyksen ja kutsuin sen vuoksi Molotovin 
Berliniin. Hän esitti minulle, kuten tiedätte, neljä 
ehtoa. 

Ensiksi: Saksan piti lopullisesti suostua siihen, 
että Neuvostoliitto, joka tunsi jälleen olevansa 
Suomen uhkaama, saisi ryhtyä likvidoimaan 

Suomea. En voinut muuta kuin kieltäytyä siihen 
suostumasta. 

Toinen kysymys koski Romaniaa. Kysymys 
kuului, suojaisiko Saksan antama takuu Roma¬ 
niaa myöskin Neuvosto-Venäjää vas¬ 
taan. Myöskin tässä minun oli pysyttävä anta¬ 
massani sanassa. En sitä kadu, sillä Romaniassa 
olen kenraali Antonescussa tavannut kunnianmie- 
hen, joka omasta puolestaan on lujasti pysynyt sa¬ 
nassaan. 

Kolmas kysymys koski Bulgariaa. Molotov 
vaati Neuvosto-Venäjälle oikeutta sijoittaa Bul¬ 
gariaan varuskuntia huolehtimaan Venäjän anta¬ 
man takuun toteuttamisesta. Mitä tämä merkit¬ 
see, senhän tiesimme Virossa, Latviassa ja Liet¬ 
tuassa sillä välin tapahtuneesta riittävän hyvin. 
Tässä asiassa saatoin vedota siihen, että sellainen 
takuu toki riippuu taattavan valtion omasta toi¬ 
vomuksesta. Minä en kuitenkaan tiennyt sellai¬ 
sesta toivomuksesta mitään, ja minun täytyi sen 
vuoksi ensin pyytää lykkäystä asettuakseni koske¬ 
tuksiin liittolaisten! kanssa. 

Neljäs kysymys koski Dardanellej a. Ve¬ 
näjä vaati tukikohtia Dardanellienrannoilta. Siinä, 
että Molotov nyt yrittää sen kiistää, ei ole mitään 
ihmettelemistä. Jos hän huomenna tai ylihuo¬ 
menna ei enää ole Moskovassa, hän todennäköi¬ 
sesti tulee myös kiistämään sen, ettei hän enää ole 
Moskovassa. 

Hän siis esitti nämä vaatimukset ja minä torjuin 
ne. Minun oli ne torjuttava, ja samalla kävi minulle 
aivan selväksi, että nyt oli mahdollisimman suuri varo¬ 
vaisuus paikallaan. Pidin siitä lähtien Neuvosto-Venä¬ 
jää huolellisesti silmällä. Merkitsimme tunnollisesti 
muistiin jokaisen toteamamme divisioonan ja vasta¬ 
simme velvollisuutemme mukaisesti vastatoimenpi¬ 
teillä. Tilanne oli jo toukokuussa niin kiristynyt, ettei 
enää voinut olla epäilystäkään siitä, että Venäjä aikoi 

ensimmäisen tilaisuuden ilmettyä hyökätä kimppuum¬ 
me. Toukokuun loppupuolella nämä enteet lisäytyivät 
siinä määrin, ettei enää ollut mahdollista karkoittaa 
mielestä uhkaavaa, henkeen ja vereen asti käytävää 
välienselvitystä. 

Minun oli yhä pysyttävä vaiti, mikä kävi minulle 
kaksin verroin entistä vaikeammaksi. Ei kenties niin¬ 
kään kotiseudun vuoksi, sillä viime kädessähän teidän 
tulee käsittää, että on olemassa hetkiä, joiden aikana 
ei voida puhua, mikäli ei tahdota saattaa koko kansa¬ 
kuntaa vaaraan. Paljon pahempaa oli vaitiolo sotilait- 
teni edessä, sotilaitteni, jotka silloin divisioona divi¬ 
sioonan vieressä seisoivat Saksan itärajalla, silti tietä¬ 
mättä, mitä oikein oli tulossa ja lainkaan aavistamatta, 
millä tavoin tosiasiat sillä välin olivat muuttuneet, 
mutta joiden eräänä päivänä ehkä oli käytävä vai¬ 
keaan, vieläpä suorastaan kaikkien aikojen vaikeim¬ 
paan taisteluun. 

Juuri heidän takiaan minulla ei ollut oi¬ 
keutta puhua. Sillä jos olisin sanonut sanan¬ 
kin, ei tämä olisi hituistakaan muuttanut 
herra Stalinin päätöstä, mutta minä olisin 
menettänyt yllättämismahdollisuuden, joka 
oli viimeinen aseeni. Ja jokainen sellainen 
ennakkojulistus, vieläpä vähäisin vihjaus¬ 
kin, olisi maksanut satojentuhansien tove- 
riemme hengen. 

Sen vuoksi pysyin vaiti sinäkin hetkenä, jolloin 
lopullisesti päätin itse ottaa ensimmäisen askeleen. 
Sillä jos kerta näen vastustajan kohottavan kivää¬ 
rinsä, silloin en odota siksi, kunnes hän on vetänyt 
liipasimesta, vaan päätän mieluummin itse lau¬ 
kaista ensin. Se oli — uskallan sen tänään täällä 
sanoa — koko tähänastisen elämäni vaikein pää¬ 
tös. Jokainen senlaatuinen askel avaa oven, jonka 
taakse kätkeytyy pelkkiä salaisuuksia, ja vasta 
jälkimaailma tietää tarkalleen, miten asiat olivat 
ja mitä tapahtui. 

Siten voi omantuntonsa rauhoittaa vain hiljaisuu- 


10 


dessa, luottamalla kansaansa, itse takomiensa aseit- 
ten voimaan ja viime kädessä— kuten aikaisemmin 
usein olen sanonut — pyytämällä Jumalaa antamaan 
siunauksensa sille, joka itse on valmis ja halukas ryh¬ 
tymään pyhästi ja uhrautuvasti taisteluun olemassa¬ 
olonsa puolesta. 

Kesäkuun 22. päivän aamuna tämä maailmanhis¬ 
torian suurin kamppailu alkoi. Siitä on nyt kulunut 
hiukan yli 3 V* kuukautta, ja voin nyt todeta: 

Kaikki on koko ajan sujunut suun¬ 
nitelmien mukaisesti! 

Mitä kaikkea yllättävää sotilaat tai joukot erik¬ 
seen lienevätkin joutuneet kokemaan — aloitetta 
ei sekunniksikaan ole koko tänä aikana saatu riis¬ 
tetyksi johdoltamme. Päin vastoin tähän päivään 
saakka jokainen sotatoimi on sujunut tarkalleen 
yhtä suunnitelmanmukaisesti kuin aikaisemmin 
idässä Puolaa* sitten Norjaa ja vihdoin Länttä 
vastaan taisteltaessa ja Balkanilla. 

Eräs seikka minun on vielä todettava. 
Emme ole erehtyneet sen enempää pätevissä 
suunnitelmissamme kuin luottaessamme 
saksalaisen sotilaan jo historialliseksi tul¬ 
leeseen urheuteen — emmekä myöskään ole 
pettyneet luottaessamme aseittemme hy¬ 
vyyteen! 

Emme ole pettyneet uskoessamme koko 
rintamaorganisaatiomme toimivan kitkat¬ 
tomasti ja uskoessamme voivamme hallita 
jättiläismäistä selustaa, emmekä myös¬ 
kään ole pettyneet Saksan kotiseudun suh¬ 
teen. 

Mutta eräässä suhteessa erehdyimme: Meillä ei 
ollut aavistustakaan siitä, miten jättiläismäisiin 
valmisteluihin tämä vastustaja oli ryhtynyt Sak- 

saa ja Eurooppaa vastaan ja miten suunnaton 
tämä vaara oli, miten tavattoman vähällä se oli 
saada ei vain Saksan vaan koko Euroopan tuho¬ 
tuksi. Nyt voin sen täällä sanoa! 

Sanon sen vasta nyt, koska uskallan tä¬ 
nään sanoa, että tämä vastustaja 
onjo murskattu eikä enää ole 
nouseva! 

Eurooppaa vastaan keskittyi siellä mahti, josta 
useimmilla valitettavasti ei ole ollut eikä monilla 
vielä nytkään ole aavistustakaan. Siitä olisi tullut 
uusi Dzingiskaanin mongoolihyökkäys. 

Siitä, että tämä vaara on torjuttu, saamme lähinnä 
kiittää saksalaisten sotilaittemme urheutta, sitkeyttä 
ja uhrimieltä, ja samoin myös kaikkien niiden uhreja, 
jotka marssivat rinnallamme. Sillä ensimmäisen ker¬ 
ran on nyt eräänlainen eurooppalainen heräys käynyt 
kautta tämän mantereen. 

Pohjoisessa taistelee Suo mi — todel- 
linensankarikansa! Laajoilla alu¬ 
eillaan se seisoo useinkin yksin, tukenaan 
vain oma voimansa, uljuutensa, urheu¬ 
tensa ja sitkeytensä. 

Etelässä taistelee Romania. Hämmästyttävän 
nopeasti se on yhtä urhoollisen kuin päättäväisen mie¬ 
hen johdolla tointunut valtiokriisistä, joka oli vai¬ 
keimpia, mikä saattaa jotakin kansaa ja maata koh¬ 
data. 

Ja näin olemmekin jo saaneet käsityksen tämän 
Valkoisesta Mustaan mereen ulottuvan sotanäyttä- 
mön koko laajuudesta. Ja näillä alueilla saksalaiset 
sotilaamme nyt taistelevat ja heidän riveissään ja 
rinnallaan italialaiset, suomalaiset, 
unkarilaiset, romanialaiset, slova¬ 
kit. Kroaatit ovat marssimassa rintamalle, 
espanjalaiset käyvät juuri taisteluun. Bel¬ 
gialaisia, hollantilaisia, tanskalai¬ 
sia, norjalaisia, vieläpä ranskalaisia- 

k i n on liittynyt tai on pian liittymässä suureen 
rintamaan. 

Tämän ennennäkemättömän tapahtuman vaiheet 
ovat tähänastisilta osiltaan teille suurin piirtein jo 
nyt selvillä. . 

Kolme saksalaista armeijaryhmää ryhtyi hyök¬ 
käykseen. Yhden tehtävänä oli murtautuminen kes¬ 
kustaan. Toisella sivustaryhmällä oli tehtävänä työn¬ 
tyä kohti Pietaria, toisella vallata Ukraina. Nämä 
ensimmäiset tehtävät on suurin piirtein suoritettu. 

Vastustajien usein sanoessa tänä mitä valta- 
vimpien, maailmanhistoriassa ainutlaatuisten 
taistelujen aikana: »Miksi nyt ei tapahdu mitään?» 
— on vastattava, että alati on tapahtunut jota¬ 
kin! Juuri sen vuoksi, että jotakin tapahtui, 
emme näet voineet puhua! 

Jos minun nyt olisi oltava Englannin pääminis¬ 
terinä, pitäisin kukaties minäkin näissä oloissa lak¬ 
kaamatta puheita —koska siellä juuri ei mitään 
tapahdu. Mutta juuri tässä on ero! Toverit, minun 
on tässä tänään sanottava koko Saksan kansalle: 
useinkaan ei yksinkertaisesti ole 
ollut mahdollista puhu a. Ei sen vuoksi, 
ettemmekö riittävästi arvostaisi sotilaittemme kes¬ 
keytymättömän valtavia suorituksia, vaan sen vuoksi, 
ettemme saa antaa vastustajalle ennen aikojaan tie¬ 
toja tilanteesta, tietoja, jotka se itse saa kurjan tie¬ 
dotuspalvelunsa välityksellä usein vasta päiviä, jopa 
viikkojakin myöhemmin. 

Sillä — olen tämän äskettäin antanut tuoda 
esiin pääesikunnan tilannetiedoituksessa — Sak¬ 
san sotatilannetiedoitus on totuuden tiedoitus. 

Jos joku heikkomielinen brittiläinen sanomalehden- 
tekele tähän väittää, että tämä pitäisi ensin vahvis¬ 
taa, niin sanon: Saksan pääesikunnan tilannetiedoi- 
tukset on tähän saakka jo perusteellisesti vahvis¬ 
tettu! Ei näet kai ole epäilystäkään siitä, että m e 
voitimme Puolassa eivätkä puolalaiset, vaikka britti¬ 
läinen lehdistö väitti toista. 

Ei ole epäilystä siitäkään, että m e olemme Nor¬ 
jan herroina eivätkä englantilaiset. 

Ei ole epäilystä siitäkään, että Saksa voitti 
ranskalaiset eikä päin vastoin. 

Epäilystä ei vihdoin ole siitäkään, että m e eivätkä 
englantilaiset saavutimme menestystä Belgiassa ja 
Hollannissa. Eikä epäilystä ole liioin siitäkään, että me 
olemme Kreikassa eivätkä taaskaan englantilaiset tai 
uusseelantilaiset, eivätkä myöskään Kreetalla he vaan 
me. Saksan armeijan tilannetiedoituksessa on siis 
sanottu totuus eikä . . . (Lauseen loppu hukkui tuhan¬ 
sien kuulijain myrskyisiin suosionosoituksiin.) 

Ja nyt idässä asianlaita on sama. Englantilais¬ 
ten toisintojen mukaan emme siellä kolmen kuu¬ 
kauden kuluessa ole muuta tehneet kuin kulke¬ 
neet tappiosta tappioon. Mutta me seisomme tu¬ 
hannen kilometriä rajojemme tuolla puolen, me 
seisomme Smolenskin itäpuolella, me seisomme 
Pietarin porteilla ja me seisomme Mustan meren 
äärillä. Me seisomme Krimin edustalla —eivätkä 
venäläiset Reinillä. 

Jos neuvostojoukot ovat tähän saakka saavut¬ 
taneet jatkuvia voittoja, niin ainakin ne ovat huo¬ 
nosti osanneet käyttää voittojaan hyväkseen, kos¬ 
kapa ne ovat jokaisen voiton jälkeen heti marssi¬ 
neet 100 tai 200 kilometriä taakse päin, ilmeisesti¬ 
kin houkutellakseen meidät syvälle alueelleen! 

Muutoin valaisevat numerotiedot 
tämän taistelun suuruutta. 

Teidän keskuudessanne on useita, jotka olivat 
mukana jo maailmansodassa ja jotka tietävät, 
mitä merkitsee ottaa vankeja ja samalla vallata 
alueita 100 kilometrin syvyydeltä. 

Vankien luku on tähän hetkeen mennessä kas¬ 
vanut 2,5 miljoonaksi neuvostovenäläiseksi. 

Saaliiksi saatujen tai tuhottujen, siis meidän 
käsiimme joutuneiden tykkien luku nousee jo 
pyörein luvuin 22.000:een. 

Tuhottujen tai saaliiksi otettujen, siis hallus¬ 
samme olevien panssarivaunujen luku on jo nyt 
yli 18.000. 

Tuhottujen ja alas ammuttujen lentokoneiden 
luku on yli 14.500. 

Ja joukkojemme takana on jo nyt alue, joka on 
kaksi kertaa laajempi kuin oli Saksan valtakunta 
tullessani 1933 sen johtoon tai neljä kertaa laa¬ 
jempi kuin Englanti. 

Linnuntietä mitattuna saksalaiset sotilaat ovat 
melkein kaikkialla nyt 800—1.000 km lähtöasemis¬ 
taan. Näin siis linnuntietä. Marssikilometreinä 
tämä merkitsee usein puolitoista tai kaksi kertaa 
pitempää matkaa — rintamalla, jonka pituus on 
jättiläismäinen, ja taistelussa vastustajia vas¬ 
taan, jotka — se minun on sanottava — eivät ole 
ihmisiä vaan eläimiä, petoja. 

Millaisiksi bolshevismi voi tehdä ihmiset, sen 
olemme nyt nähneet. Emme voi kotiseudulle se¬ 
lostaa niitä kuvia, jotka siellä avautuvat nähtä¬ 
viksemme. Se on kauhistuttavinta, mitä ihmis¬ 
aivoissa on saatettu keksiä — vastustaja, joka 
toisaalta taistelee eläimellisen verenhimoisesti ja 
toisaalta komissaarejaan raukkamaisesti pelä¬ 
ten. Sellainen on maa, johon sotilaamme nyt, 
lähes 25-vuotisen bolshevikkikomennon jälkeen, 
tutustuvat. 

Ja yhden seikan minä tiedän: Ken siellä 
on ollut ja kenties vieläkin pyrki sydä¬ 
mensä joltakin sopukalta olemaan kommu¬ 
nisti, vaikkapa vain ihanteellisimmassa 
mielessä, hän palaa takaisin parantuneena 
tästä käsityksestään. Siitä voitte olla var¬ 
mat! 

»Työläisten ja talonpoikien paratiisin» minä 
olen aina kuvaillut oikeassa valossaan. Tämän 

sotaretken päätyttyä viisi tai kuusi miljoonaa 
sotilasta on todistava minun puhuneen totta. He 
ovat todistajaa, joihin silloin voin vedota. He ovat 
marssineet tämän paratiisin katuja. He eivät ole 
voineet elää tämän paratiisin kurjissa mökeissä, 
he eivät ole menneet niihin sisällekään muuten 
kuin ehdottoman välttämättömissä tapauksissa. 
He ovat nähneet tämän paratiisin laitokset. 

/ Se ei ole mikään muu kuin yksi ainoa ase¬ 
tehdas, joka on rakennettu ihmisten elintason 
kustannuksella. Asetehdas, joka on tähdätty 
Eurooppaa vastaan! 

Ja taistellessaan tätä julmaa, petomaista, eläi¬ 
mellistä vihollista vastaan, tätä valtavat varus¬ 
tukset omaavaa vihollista vastaan sotilaamme 
ovat saavuttaneet valtavia voittoja. Sanani eivät 
riitä tekemään oikeutta heidän suoritukselleen. 
Se, mitä he uljuutta ja urhoollisuutta osoittaen 
ovat suorittaneet mittaamattomasti ponnistel¬ 
len — se on kuvaamato n t a! 

Olkootpa kysymyksessä panssaridivisioonamme tai 
moottoroidut yksikkömme, tarkastelemmepa tykis¬ 
töämme tai pioneerejamme, otammepa näkösälle 
lentäjämme — hävittäjälentäjämme, syöksypom- 
mittajamme ja taistelulentäjämme — tai ajattelem- 
mepa laivastoamme, sukellusveneiden miehistöjä, pu- 
hummepa vihdoin vuoristojoukoistamme Pohjolassa 
tai ase-SS-miehistämme: he ovat kaikki samanlaisia! 

Mutta yläpuolelle kaikkien —- ja tätä 
tahtoisin jälleen erityisesti korostaa — 
yläpuolelle kaikkien kohoaa aikaansaan¬ 
noksissaan saksalainen jalkaväkisotilas, 
saksalainen tarkk’ampuja! 

Sillä, ystäväni, meillä on siellä divisioonia, jotka 
keväästä lähtien ovat jalkaisin marssineet aina 

2.500 ä 3.000 kilometriä, lukuisia divisioonia, joilla on 
takanaan puolentoista tai kahden tuhannen kilo¬ 
metrin marssisuoritus. Tämä puhuu itse puolestaan. 

Voin vain sanoa: Jos puhutaan salamasodasta, 
silloin on paikallaan nimittää näiden sotilaiden 
suorituksia salamannopeiksi, sillä heidän etene¬ 
misnopeuttaan ei historian aikana ole ylitetty, 
enintään sen voittavat peräytymisnopeudessa 
eräät englantilaiset rykmentit. 

Historia tuntee pari salamaperäytymistä, joiden 
nopeus oli näitä sotaliikkeitä suurempi. Mutta silloin 
eivät olleet kysymyksessä näin pitkät välimatkat, 
koska alusta pitäen oli pysytelty yhä lähempänä 
rannikkoa. 

En tällä tahdo ollenkaan häväistä vastapuolta. 
Tahdon vain antaa oikean kuvan saksalaisesta 
sotilaasta, sillä sen hän ansaitsee! 

Hänen tekonsa ovat ylittämättömät! 

Ja hänen ohellaan myös kaikkien niiden organi¬ 
saatioiden teot, joiden miehet nyt ovat työläisiä 
ja samalla myös sotilaita. Sillä tuolla äärettö¬ 
mällä alueella on tällä hetkellä melkein jokainen 
mies sotilas. Jokainen työmies on sotilas, jokai¬ 
nen rautatieläinen on siellä sotilas. 

Koko tuolla alueella on jokaisen alinomaa 
suoritettava asepalvelusta. Ja se on jättiläismit- 
tainen alue! Se, mitä tuon rintaman selustassa 
luodaan, on omalla tavallaan aivan yhtä valta¬ 
vaa kuin suoritukset rintamalla. Yli 25.000 km 
Venäjän ratoja on jälleen käytössä, yli 15.000 km 
Venäjän ratoja muutettu Saksan raideleveydelle. 
Tiedättekö, kansalaiset, mitä se merkitsee? Se 
merkitsee sitä, että Saksan valtakunnan levein 
halkaisijamitta, siis suunnilleen Stettinistä Baije¬ 
rin vuorille ulottuva eli pyörein luvuin 1.000 kilo¬ 
metrin mittainen linja, on viisitoistakertaisena 
idässä muutettu Saksan raideleveydelle. 

Minkä verran tämä on maksanut vaivannäköä 
ja hikeä, sitä kotiseutu kenties ei vielä täysin 
kykene arvioimaan. Ja kaiken tuon ovat suorit- 
taneet työpalvelun työpataljoonat, organisaa¬ 
tiomme, ensi sijassa Tcdtin-järjestö ja Speer- 
organisaatio 1 ja kaikki muut, jotka niiden huolta¬ 
miseksi ovat tarpeen. Koko tämän jättiläisrintä- 
man palveluksessa on Punainen Ristimme, ovat 
lääkintäupseerimme, lääkintähenkilöstömme ja 
Punaisen Ristin sisaret. He kaikki tekevät todella 
uhrautuvaa työtä! Ja tämän rintaman takana ra¬ 
kentuu jo uusi hallinto, joka on huolehtiva siitä, 
että mikäli nykyinen sota pitkittyy, nämä jätti- 
läisalueet hyödyttävät Saksan ja liittolaistemme 
kotiseutua. Niistä lähtevä hyöty on oleva suunna¬ 
ton, älköönkä kukaan epäilkö, ettemmekö osaisi 
näitä alueita organisoida. 

Kuvailemalla täten teille lyhyesti so- 
tilaittemme ja kaikkien tällä hetkellä 
idässä taistelevien tai työskentelevien 
ainutlaatuisia suorituksia olen myös tah¬ 
tonut välittää kotiseudulle rintaman kii¬ 
toksen! 

Sotilaittemme kiitoksen niistä aseista, joita koti¬ 
rintama on luonut, noista erinomaisista ja ensiluok¬ 
kaisista aseista, samoin kiitoksen ammuksista, joita 
tällä kertaa, toisin kuin maailmansodan aikana, on 
käytettävissä rajattomin määrin. Nykyisin tämä asia 
on pelkästään kuljetuskysymys. Me olemme etu¬ 
käteen huolehtineet siitä niin hyvin, että minä 
keskellä tätä laajoilla alueilla käytävää jätti¬ 
mäistä materiaalisotaa olen nyttemmin voinut 
keskeyttää enemmän tuotannon, koska tiedän, 
ettei nyt enää ole olemassa ainuttakaan vastusta- 


1 Berlinin kaupungin uudelleenrakentamisesta huolehtiva 
organisaatio. 

jaa, jota emme pystyisi nujertamaan nykyisillä 
ammusmäärillämme. 

Mutta koska te useaan otteeseen olette joutuneet 
sanomalehdistä lukemaan tietoja muiden valtioiden 
jättimäisistä suunnitelmista, siitä, mitä ne kaikki 
aikovat tehdä ja mihin ne kaikki tahtovat 
ryhtyä, ja kun te silloin kuulette miljardisummista, 
niin, kansalaiset, painakaa mieleenne, mitä nyt 
sanon: 

1. Mekin olemme asettaneet kokonaisen 
maanosan palvelemaan taisteluamme, 

2. me emme puhu pääomasta, vaan työ¬ 
voimasta, ja tämän työvoiman sijoi¬ 
tamme työhön sataprosenttisesti, ja 

3. se, että emme siitä pidä ääntä, ei 
suinkaan merkitse, ettemmekö tekisi 
mitään. 

Tiedän aivan tarkalleen, että nuo toiset pystyvät 
kaikkeen paremmin kuin me. He rakentavat hyök¬ 
käysvaunuja, jotka ovat voittamattomia, nopeampia 
kuin meidän, vahvemmin panssaroituja kuin meidän, 
niissä on paremmat tykit kuin meidän eivätkä ne 
tarvitse oikeastaan lainkaan bensiiniä. 

Mutta taistelussa me olemme ne vielä tähän 
mennessä kaikkialla ampuneet romuksi! Ja se 
on ratkaisevaa! 

Nuo toiset rakentavat ihmelentokoneita. Kaikki, 
mitä he tekevät, ovat aina ihinelaitoksia, kaikki 
käsittämättömiä, myöskin teknillisesti käsittämättö¬ 
miä. Mutta heillä ei vielä ole ainuttakaan konetta, 
joka olisi meidän koneitamme parempi. 

Eivätkä ne koneet, joilla meillä nyt kuljetaan 
tai ammutaan] tai lennetään, ole samoja, joilla 
me' ensi vuonna ajamme, ammumme, tai len¬ 
nämme! 

Minä uskon tämän riittävän jokaiselle saksa¬ 
laiselle. Kaikesta muusta huolehtivat keksijämme 

ja saksalaiset työmiehemme ja myöskin saksalai¬ 
set naistyöläisemme. 

Tuon uhrien, kuolemanhalveksunnan ja kuoleman¬ 
vaaran rintaman takana on kotirintama, rintama, 
jonka muodostavat kaupungit ja maaseutu. Miljoonat 
saksalaiset maanviljelijät, joiden sijalla myös suureksi 
osaksi työskentelevät vanhukset, nuorukaiset tai 
naiset, täyttävät velvollisuutensa täyteen mittaan. 
Miljoonat ja taas miljoonat saksalaiset työmiehet 
tekevät luovaa työtään järkkymättä; se, minkä he 
suorittavat, ansaitsee ihailua. Ja täälläkin saksa- 
1 a i n e n nainen, saksalainen tyttö, kohoaa mui¬ 
den yläpuolelle korvaamalla miljoonia miehiä, jotka 
nyt ovat rintamalla. 

Voimme todellakin sanoa: Ensimmäisen ker¬ 
ran historiassa nyt koko kansa käy sotaa — 
osaksi rintamalla, osaksi kotiseudulla. 

Mutta sanoessani tämän minun on vanhana kan¬ 
sallissosialistina sen johdosta pakko todeta: Me 
olemme nyt oppineet tuntemaan kaksi äärimmäi¬ 
syyttä. Toinen on kapitalistiset valtiot, jotka val¬ 
heilla tai petoksilla riistävät kansoiltaan luonnolli- 
simmat elämänoikeudet, jotka pitävät silmällä yksin¬ 
omaan rahaintressejään, jotka alati ovat valmiit 
niiden vuoksi uhraamaan miljoonia ihmisiä. Vastak¬ 
kaisella puolella näemme kommunistisen äärimmäi¬ 
syyden, valtion, joka on tuottanut sanomatonta kur¬ 
juutta miljoonille ja taas miljoonille ja uhraa oppi- 
järjestelmälleen myös kaikkien muiden onnen. 

Minun nähdäkseni tämä kaikki asettaa meille 
erään velvoituksen: meidän on enemmän kuin 
milloinkaan pyrittävä toteuttamaan kansalliset 
ja sosialistiset ihanteemme! Sillä yhdestä sei¬ 
kasta meidän pitää olla selvillä: Kun tämä sota 
kerran on päättyvä, sen on voittanut saksalainen 
sotilas, joka on lähtöisin maalaistaloista, teh¬ 
taista jne. ja joka kokonaisuudessaan on kuva 
kansamme syvistä riveistä. 

Ja voiton on saavuttanut Saksan kotirintama 

miljoonine mies- ja naistyöläisineen, maanviljeli- 
jöineen ja talonpoikaisvaimoineen. Voiton ovat 
tuoneet luovat ihmiset konttoreissa ja virastoissa. 
Kaikki nämä miljoonat ihmiset, jotka ovat 
työssä, ovat sodan voittaneet! Ja juuri näiden 
ihmisten hyväksi tämä valtio on silloin lopulli¬ 
sesti järjestettävä. 

Kun tämä sota päättyy, palaan minä siitä vielä 
paljon kiihkeämpänä kansallissosialistina kuin 
ennen olen ollut! 


Samoin on oleva kaikkien niiden laita, jotka ovat 
kutsutut johtajiksi; sillä tässä valtiossahan ei, kuten 
Neuvosto-Venäjällä, vallitse niin sanotun tasa- 
arvoisuuden periaate, vaan oikeuden- 
m ultaisuuden periaate. Ken soveltuu johta¬ 
jaksi, yhdentekevää poliittiseksi, sotilaalliseksi vai 
taloudelliseksi, hän on aina meidän arvoisemme. 
Mutta juuri sen arvoinen pitääkin sen olla, jonka apua 
vailla kaikkinainen johtaminen jää tyhjäksi hyöri- 
näksi ja pelkäksi ajatusakrobatiaksi. Ja se on tär¬ 


keintä. 

Saksan kansa voi tällä hetkellä olla ylpeä: Silla 
on parhaat poliittiset johtajat, sillä on parhaat 
sotapäälliköt, sillä on parhaat insinöörit, talous¬ 
johtajat ja organisaattorit, mutta sillä on myös¬ 
kin parhaat työläiset ja parhaat talonpojat. 

Kaikkien näiden ihmisten sulattaminen yhdeksi 
kokonaisuudeksi oli tehtävä, jonka me kansallis¬ 
sosialisteina aikoinamme otimme suorittaaksemme 
— tehtävä, joka meille nyt on kirkastunut selvem¬ 
mäksi kuin milloinkaan. 


Minä palaan aikanani tästä sodasta takai¬ 
sin vanhoine puolueohjelmineni, jonka to¬ 
teuttaminen minusta nyt näyttää vielä tär- 
keämmältä kuin ehkä sen laatimispäivänä! 


Tietoisuus tästä on minut tänäänkin, tosin aivan 
lyhyeksi ajaksi, tuonut tänne, puhumaan Saksan kan- 

salle. Sillä myöskin talviaputoiminnassa sillä on 
taasen tilaisuus osoittaa tätä yhteishenkeä. 

Ne uhrit, joita rintama antaa, eivät yleensä 
ole millään korvattavissa. 

Mutta myöskin kotirintaman tekojen tulee olla 
sellaisia, että ne jäävät historiaan 

On välttämätöntä, että rintamasotilas tietää, että 
kotosalla kotirintama pitää huolen jokaisesta sinne 
jääneestä ja tukee häntä kaikkien mahdollisuuksiensa 
mukaisesti. Se hänen on tiedettävä ja siten pitää olla, 
jotta tämä kotirintamakin aikanaan mainitaan kun¬ 
nioituksella rintaman valtavien suoritusten rinnalla. 

Jokainen on tietoinen siitä, mitä hänen tulee 
tehdä tänä aikana. Jokainen nainen, jokainen 
mies tietää, mitä heiltä syystä vaaditaan ja mitä 
he ovat velvolliset antamaan. 

Kun te nyt jälleen kuljette kadulla ja olette epä¬ 
tietoisia siitä, pitäisikö tai täytyisikö teidän vielä 
antaa jotakin vai ei, vilkaiskaapa silloin sivullenne: 
— ehkäpä teidät silloin tapaa joku, joka on uhran¬ 
nut Saksan puolesta paljon enemmän kuin te. 

Vain silloin, kun koko Saksan kansasta on tullut 
yksi ainoa uhriyhteisö, vain silloin voimme toivoa 
ja odottaa, että Kaitselmus on antava meille tukensa 
tulevaisuudessakin. 

Jumala ei vielä milloinkaan ole auttanut lais¬ 
kuria, Hän ei auta myöskään pelkuria, eikä mis¬ 
sään tapauksessa sitä, joka ei itse tahdo auttaa 
itseään. Tässä jos missään pätee periaate: 

Kansa, auta itseäsi, niin ei Jumala¬ 
kaan ole kieltävä sinulta apuansa! 

